ททท. ต้อนรับนักท่องเที่ยวกว่า 650 คน เข้าร่วมงานประเพณีชักพระ แข่งเรือยาว สุราษฎร์ธานี
นางสาวฐาปนีย์ เกียรติไพบูลย์ รองผู้ว่าการด้านตลาดในประเทศ การท่องเที่ยวแห่งประเทศไทย (ททท.) พร้อมด้วยผู้แทนหน่วยงานภาครัฐและพันธมิตรทางการท่องเที่ยว  เข้าร่วมงานเลี้ยงต้อนรับนักท่องเที่ยว กว่า 650 คน ที่เดินทางมาจากจังหวัดต่างๆ  ณ โรงแรมวังใต้ อําเภอเมือง จังหวัดสุราษฎร์ธานี โดยในปีนี้ ททท. ร่วมกับบริษัทนำเที่ยวเสนอขายแพ็คเกจนําเที่ยวราคาพิเศษ นํานักท่องเที่ยวเดินทางมาร่วมงานประเพณีชักพระ  ทอดพระป่า แข่งเรือยาว ซึ่งเป็นวัฒนธรรมดั้งเดิมและมีคุณค่าต่อประสบการณ์ในการท่องเที่ยว ที่ได้สัมผัสเรียนรู้ประเพณี วัฒนธรรมและวิถีชีวิต รวมทั้งเที่ยวชมแหล่งท่องเที่ยวต่างๆ ของจังหวัดสุราษฎร์ธานี ซึ่งมีผู้ที่สนใจซื้อแพ็คเกจผ่านบริษัททัวร์แล้วจำนวนมาก สำหรับงานประเพณีชักพระ-ทอดผ้าป่า และแข่งเรือยาวประจําปี 2565 จังหวัดสุราษฎร์ธานี ถือเป็นประเพณีที่ยิ่งใหญ่และสืบทอดกันมายาวนาน โดยในปีนี้มีเรือพนมพระบก เรือพนมพระน้ำ ที่ตกแต่งได้อย่างงดงามกว่า 100 ลำ เข้าร่วมงานพร้อมแห่ในพิธีชักพระในวันนี้ (11ต.ค.65) สำหรับการจัดงานดังกล่าวจัดขึ้นตั้งแต่บัดนี้จนถึงวันที่ 15 ตุลาคม 2565ในปี 2566 ททท ได้มีการเตรียมการจัดงาน ภายใต้แคมเปญ 365 วันมหัศจรย์ เมืองไทยเที่ยวได้ทุกวัน Thailand 365 เพื่อสร้างคุณค่าประสบการณ์และสร้างความหมายในการเดินทางให้กับนักท่องเที่ยวทั้งชาวไทยและชาวต่างชาติต่อไป